ايون منا اقصد الشقيري مقصدش إعجابات ولا معجبين دول ناس مليش دعوه بيهم يابا و السنجله جنتله و أنا و الكلية بتاعتي في علاقة و متفهمين جدا! 😂 😂
ههههههههههههه .. ربنا يهدي سركم ياخويا 😂😂 بص ، أنا هأوضح برضه ، عشان الشيطان بيحب يلعب في المساحات دي كتير..  أنا شخصيًا اتفرجت على مواسم خواطر من اول خواطر 6 كلها ، واتفرجت على قمرة كله ، يعني أنا شخصيًا بأحب الشقيري جدًا..  بس فيه فرق بين أنا بأتفرج عشان أسلوب العرض كويس ، وبيتكلم في مشكلات مهمة ، ومبدع .. دا جزء.  وبين إني أعتبر أن دا تأسيس "ديني" أو "معرفي" او "ثقافي" بالذات لما الشقيري يخش في حتت دينية أو فقهية ، بيكون حاجة في البطيخ المخلل بأمانة.. وعشان كده قلت : هو زي السناكس أو الجيلي ، تاكله عشان تتسلى ، يعني كوجبة خفيفة إضافية ، لكن دا يكون أكلك الأساسي اللي بتاخد منه كل حاجة ، هتموت بنقص التغذية.. لا أنا شتمت الشقيري ، ولا أنا قللت من اللي بيعمله ، ولا قلت أنه شخص عديم الفائدة .. ولا أي حمادة من دول.. قلت إزاي تتعامل مع اللي بيقدمه ، اتعامل معاه أن وجبة إضافية خفيفة ، وابني نفسك بقى ، لكن تتعامل معاه أنه بيقدم لك الأساسيات ، ساعتها هتبقى إنسان ناقصك حاجات كتير.. وبس..